IZVEDBENA UREDBA KOMISIJE (EU) 2021/2246

z dne 15. decembra 2021

o spremembi Izvedbene uredbe (EU) 2019/1793 o začasnem povečanju uradnega nadzora in nujnih ukrepih, ki urejajo vstop nekaterega blaga iz nekaterih tretjih držav v Unijo, izvajanju uredb (EU) 2017/625 in (ES) št. 178/2002 Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1), točka (b)(ii), Uredbe,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter Sklepa Sveta 92/438/EGS (Uredba o uradnem nadzoru) (2) in zlasti člena 47(2), točka (b), ter člena 54(4), točki (a) in (b), Uredbe,

ob upoštevanju naslednjega:

(1) Izvedbena uredba Komisije (EU) 2019/1793 (3) določa pravila o začasnem povečanju uradnega nadzora pri vstopu v Unijo za nekatera živila in krmo neživalskega izvora iz nekaterih tretjih držav iz Priloge I k navedeni izvedbeni uredbi ter o uvedbi posebnih pogojev, ki urejajo vstop v Unijo za nekatere pošiljke živil in krme iz nekaterih tretjih držav iz Priloge II k navedeni izvedbeni uredbi zaradi tveganja onesnaženja z mikotoksini, vključno z aflatoksini, ostanki pesticidov, pentaklorofenolom in dioksini, in tveganja mikrobiološke kontaminacije.

(2) Člen 12 Izvedbene uredbe (EU) 2019/1793 določa, da je treba sezname iz prilog I in II navedene izvedbene uredbe pregledovati v rednih časovnih presledkih najmanj vsakih šest mesecev, da se upoštevajo nove informacije v zvezi s tveganji za zdravje ljudi in neskladnostjo z zakonodajo Unije, na primer podatki, ki izhajajo iz uradnih obvestil, prejetih prek sistema hitrega obveščanja, vzpostavljenega z Uredbo (ES) št. 178/2002, ter podatki in informacije v zvezi s pošiljkami in rezultati dokumentacijskih, identifikacijskih in fizičnih pregledov, ki jih Komisiji sporočijo države članice.

(3) Pojav in pomen nedavnih incidentov v zvezi z živili, ki kažejo, da obstaja resno neposredno ali posredno tveganje za zdravje ljudi, ki izhaja iz živil ali krme, in ki so bili sporočeni prek sistema hitrega obveščanja za živila in krmo (RASFF), kot je bil vzpostavljen z Uredbo (ES) št. 178/2002, ter informacije glede uradnega nadzora nad živili in krmo neživalskega izvora, ki so ga v prvem semestru leta 2021 izvedle države članice, kažejo, da bi bilo treba seznama iz prilog I in II k Izvedbeni uredbi (EU) 2019/1793 spremeniti z namenom varovanja zdravja ljudi v Uniji.

(4) Za zemeljske oreške in proizvode iz zemeljskih oreškov iz Argentine se od januarja 2019 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga izvajajo države članice, in razpoložljive informacije kažejo, da se je skladnost z ustreznimi zahtevami iz zakonodaje Unije izboljšala. Navedeni rezultati dokazujejo, da vstop navedenih živil v Unijo ne pomeni resnega tveganja za zdravje ljudi. Zato ni treba več zagotavljati, da je vsaki pošiljki priloženo uradno spričevalo, v katerem je navedeno, da vsi rezultati vzorčenja in analize kažejo skladnost z Uredbo (ES) št. 396/2005 Evropskega parlamenta in Sveta (4). Hkrati pa bi morale države članice zaradi ohranjanja sedanje ravni skladnosti še naprej izvajati nadzor. Zato bi bilo treba vnos v zvezi z zemeljskimi oreški iz Argentine črtati iz Priloge II k Izvedbeni uredbi (EU) 2019/1793 in ga prenesti v Prilogo I k navedeni izvedbeni uredbi ter tako ohraniti raven pogostosti identifikacijskih in fizičnih pregledov, to je 5 % pošiljk, ki vstopajo v Unijo.

(5) Za lešnike in proizvode iz lešnikov iz Azerbajdžana se od januarja 2019 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga izvajajo države članice, in razpoložljive informacije kažejo, da se je skladnost z ustreznimi zahtevami iz zakonodaje Unije izboljšala. Navedeni rezultati dokazujejo, da vstop navedenih živil v Unijo ne pomeni resnega tveganja za zdravje ljudi. Zato ni treba več zagotavljati, da je vsaki pošiljki priloženo uradno spričevalo, v katerem je navedeno, da vsi rezultati vzorčenja in analize kažejo skladnost z Uredbo (ES) št. 396/2005. Hkrati pa bi morale države članice zaradi ohranjanja sedanje ravni skladnosti še naprej izvajati nadzor. Zato bi bilo treba vnos v zvezi z lešniki iz Azerbajdžana črtati iz Priloge II k Izvedbeni uredbi (EU) 2019/1793 in ga prenesti v Prilogo I k navedeni izvedbeni uredbi ter tako ohraniti raven pogostosti identifikacijskih in fizičnih pregledov, to je 20 % pošiljk, ki vstopajo v Unijo.

(6) Za črni poper (Piper nigrum) iz Brazilije se od januarja 2019 izvaja poostren uradni nadzor zaradi tveganja kontaminacije s salmonelo. Uradni nadzor, ki so ga države članice izvedle nad navedenimi živili, kaže na stalno visoko raven neskladnosti od uvedbe poostrenega uradnega nadzora. Navedeni rezultati dokazujejo, da vstop navedenih živil v Unijo pomeni resno tveganje za zdravje ljudi.

(7) Zato je treba poleg poostrenega uradnega nadzora določiti posebne pogoje v zvezi z uvozom črnega popra (Piper nigrum) iz Brazilije. Zlasti bi bilo treba vsem pošiljkam črnega popra iz Brazilije priložiti uradno spričevalo, v katerem je navedeno, da vsi rezultati vzorčenja in analize kažejo odsotnost salmonele v 25 g. Rezultati vzorčenja in analize bi morali biti priloženi navedenemu spričevalu. Zato bi bilo treba vnos v zvezi s črnim poprom iz Brazilije prenesti iz Priloge I k Izvedbeni uredbi (EU) 2019/1793 v Prilogo II k navedeni izvedbeni uredbi, pogostost identifikacijskih in fizičnih pregledov pa določiti na 50 % pošiljk, ki vstopajo v Unijo.

(8) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, v zvezi s pošiljkami melon galia (Cucumis melo var. reticulatus) iz Hondurasa kažejo na pojav novih tveganj za zdravje ljudi zaradi morebitne kontaminacije z bakterijo Salmonella Braenderup. Zato je treba pri vstopih navedenih proizvodov iz Hondurasa zahtevati poostren uradni nadzor. Take proizvode bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 % pošiljk, ki vstopajo v Unijo.

(9) Za sladko papriko (Capsicum annum) iz Kitajske se od januarja 2019 izvaja poostren uradni nadzor zaradi tveganja kontaminacije s salmonelo. Uradni nadzor, ki ga izvajajo države članice, in razpoložljive informacije kažejo, da se je skladnost z ustreznimi zahtevami iz zakonodaje Unije izboljšala. Zato poostren uradni nadzor, ki zajema 20 % pošiljk, ki vstopajo v Unijo, za ta proizvod ni več upravičen. Vendar bi morale države članice še naprej izvajati nadzor, da se bo sedanja raven skladnosti ohranila. Ustrezen vnos v Prilogi I k Izvedbeni uredbi (EU) 2019/1793 bi bilo treba spremeniti, pogostost identifikacijskih in fizičnih pregledov pa zmanjšati na 10 % pošiljk, ki vstopajo v Unijo.

(10) Za jajčevce (Solanum melongena) iz Dominikanske republike se od januarja 2019 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki so ga države članice izvedle nad navedenimi živili, kaže na stalno visoko raven neskladnosti od uvedbe poostrenega uradnega nadzora. Navedeni rezultati dokazujejo, da vstop navedenih živil v Unijo pomeni resno tveganje za zdravje ljudi.

(11) Zato je treba poleg poostrenega uradnega nadzora uvesti posebne pogoje v zvezi z jajčevci (Solanum melongena) iz Dominikanske republike. Zlasti bi bilo treba vsem pošiljkam navedenega proizvoda iz Dominikanske republike priložiti uradno spričevalo, v katerem je navedeno, da vsi rezultati vzorčenja in analize kažejo skladnost z Uredbo (ES) št. 396/2005 o mejnih vrednostih ostankov pesticidov za pošiljke živil in krme, navedenih v Prilogi II k Izvedbeni uredbi (EU) 2019/1793 zaradi tveganja onesnaženja z ostanki pesticidov. Rezultati vzorčenja in analize bi morali biti priloženi navedenemu spričevalu. Zato bi bilo treba vnos v zvezi z jajčevci (Solanum melongena) iz Dominikanske republike črtati iz Priloge I k Izvedbeni uredbi (EU) 2019/1793 in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa ohraniti pri 50 % pošiljk, ki vstopajo v Unijo.

(12) Za paprike iz rodu Capsicum in špargljev fižol iz Dominikanske republike se od januarja 2010 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki so ga države članice izvedle nad navedenimi živili, kaže na stalno visoko raven neskladnosti od uvedbe poostrenega uradnega nadzora. Navedeni rezultati dokazujejo, da vstop navedenih živil v Unijo pomeni resno tveganje za zdravje ljudi.

(13) Zato je treba poleg poostrenega uradnega nadzora uvesti posebne pogoje v zvezi s paprikami iz rodu Capsicum in špargljevim fižolom iz Dominikanske republike. Zlasti bi bilo treba vsem pošiljkam paprike iz rodu Capsicum in špargljevega fižola iz Dominikanske republike priložiti uradno spričevalo, v katerem je navedeno, da vsi rezultati vzorčenja in analize kažejo skladnost z Uredbo (ES) št. 396/2005 o mejnih vrednostih ostankov pesticidov za pošiljke živil in krme, navedenih v Prilogi II k Izvedbeni uredbi (EU) 2019/1793 zaradi tveganja onesnaženja z ostanki pesticidov. Rezultati vzorčenja in analize bi morali biti priloženi navedenemu spričevalu. Zato bi bilo treba vnos v zvezi s paprikami iz rodu Capsicum in špargljevim fižolom iz Dominikanske republike črtati iz Priloge I k Izvedbeni uredbi (EU) 2019/1793 in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa ohraniti pri 50 %.

(14) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, v zvezi s pošiljkami moringe (Moringa oleifera) iz Indije kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih tega proizvoda iz Indije zahtevati poostren uradni nadzor. Take proizvode bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 %.

(15) V zvezi s pošiljkami paprik iz rodu Capsicum (nesladkih) iz Indije so bile med uradnim nadzorom, ki ga države članice izvajajo v skladu s Prilogo II k Izvedbeni uredbi (EU) 2019/1793, ugotovljene pogoste neskladnosti z ustreznimi zahtevami iz zakonodaje Unije glede onesnaženja z ostanki pesticidov. Zato je ustrezno povečati pogostost identifikacijskih in fizičnih pregledov za take pošiljke na 20 %.

(16) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, v zvezi s pošiljkami riža iz Indije in Pakistana kažejo na pojav novih tveganj za zdravje ljudi zaradi morebitnega onesnaženja z aflatoksini in ohratoksinom A. Zato je treba pri vstopih takih pošiljk zahtevati poostren uradni nadzor. Vstope navedenih proizvodov iz Indije in Pakistana bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 %.

(17) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, v zvezi s pošiljkami gotukole (Centella asiatica) in mukunuvene (Alternanthera sessilis) iz Šrilanke kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih takih pošiljk zahtevati poostren uradni nadzor. Vstope navedenih proizvodov iz Šrilanke bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 %.

(18) Za lešnike in proizvode iz lešnikov iz Turčije se od aprila 2021 izvaja poostren uradni nadzor zaradi tveganja onesnaženja z aflatoksini. Uradni nadzor, ki ga nad navedenimi živili izvajajo države članice, kaže, da je stopnja skladnosti z ustreznimi zahtevami iz zakonodaje Unije na splošno zadovoljiva. Zato poostren uradni nadzor za ta proizvod ni več upravičen, njegov vnos v Prilogi I k Izvedbeni uredbi (EU) 2019/1793 pa bi bilo treba črtati.

(19) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, v zvezi s pošiljkami grenivk iz Turčije kažejo na pojav novih tveganj za zdravje ljudi zaradi morebitnega onesnaženja z ostanki pesticidov. Zato je treba pri vstopih takih pošiljk zahtevati poostren uradni nadzor. Vstope navedenega proizvoda iz Turčije bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 %.

(20) Za mandarine (vključno tangerine in satsume), klementine, wilking mandarine in podobne hibride agrumov ter pomaranče iz Turčije se od januarja 2020 izvaja poostren uradni nadzor zaradi tveganja onesnaženja z ostanki pesticidov. Uradni nadzor, ki so ga države članice izvedle nad navedenimi živili, kaže na stalno visoko raven neskladnosti od uvedbe poostrenega uradnega nadzora. Navedeni rezultati dokazujejo, da vstop navedenih živil v Unijo pomeni resno tveganje za zdravje ljudi.

(21) Zato je treba poleg poostrenega uradnega nadzora uvesti posebne pogoje v zvezi z mandarinami in pomarančami iz Turčije. Zlasti bi bilo treba vsem pošiljkam mandarin (vključno tangerine in satsume), klementin, wilking mandarin in podobnih hibridov agrumov ter pomaranč iz Turčije priložiti uradno spričevalo, v katerem je navedeno, da vsi rezultati vzorčenja in analize kažejo skladnost z Uredbo (ES) št. 396/2005 o mejnih vrednostih ostankov pesticidov za pošiljke živil in krme, navedenih v Prilogi II k Izvedbeni uredbi (EU) 2019/1793 zaradi tveganja onesnaženja z ostanki pesticidov. Rezultati vzorčenja in analize bi morali biti priloženi navedenemu spričevalu. Zato bi bilo treba vnos v zvezi z mandarinami in pomarančami iz Turčije črtati iz Priloge I k Izvedbeni uredbi (EU) 2019/1793 in ga prenesti v Prilogo II k navedeni izvedbeni uredbi, pogostost identifikacijskih in fizičnih pregledov pa povečati na 20 %.

(22) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, v zvezi s pošiljkami semena kumine in posušenega origana iz Turčije kažejo na pojav novih tveganj za zdravje ljudi zaradi morebitnega onesnaženja s pirolizidinskimi alkaloidi. Zato je treba pri vstopih takih pošiljk zahtevati poostren uradni nadzor. Vstope takih proizvodov iz Turčije bi bilo zato treba vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 % pošiljk, ki vstopajo v Unijo.

(23) V zvezi s pitahayo (zmajevim sadežem) iz Vietnama so bile med uradnim nadzorom, ki ga države članice izvajajo v skladu s Prilogo II k Izvedbeni uredbi (EU) 2019/1793, ugotovljene pogoste neskladnosti z ustreznimi zahtevami iz zakonodaje Unije glede onesnaženja z ostanki pesticidov. Zato je ustrezno povečati pogostost identifikacijskih in fizičnih pregledov za take pošiljke na 20 %.

(24) Tveganje, ki izhaja iz onesnaženja zemeljskih oreškov z aflatoksini, je povezano tudi s pasto iz zemeljskih oreškov. Za zagotovitev učinkovite zaščite pred morebitnimi tveganji za zdravje zaradi onesnaženja paste iz zemeljskih oreškov z aflatoksini bi bilo treba v stolpcih, ki se nanašata na „Živila in krmo (predvidena uporaba)“ in „Oznako KN“ v Prilogi I ter v preglednici 1 Priloge II k Izvedbeni uredbi (EU) 2019/1793, dodati kategorijo „pasta iz zemeljskih oreškov“ in ustrezne oznake KN za pasto iz zemeljskih oreškov za vnose v zvezi z zemeljskimi oreški za Argentino, Bolivijo, Brazilijo, Kitajsko, Madagaskar, Senegal in Združene države Amerike v Prilogi I ter za Egipt, Gano, Gambijo, Indijo in Sudan v Prilogi II.

(25) Za sezamovo seme iz Indije se od oktobra 2020 izvaja poostren uradni nadzor zaradi tveganja onesnaženja z ostanki pesticidov, vključno z etilen oksidom. Uradni nadzor, ki ga izvajajo države članice, in razpoložljive informacije kažejo, da se je skladnost z ustreznimi zahtevami iz zakonodaje Unije v zvezi z ostanki pesticidov, ki niso etilen oksid, izboljšala. Poostrenega uradnega nadzora nad pošiljkami sezamovega semena v zvezi z morebitnim onesnaženjem z ostanki pesticidov, ki jih je mogoče analizirati z multirezidualno metodo, zato za ta proizvod ni več treba izvajati. Zato bi bilo treba ustrezen vnos v Prilogi II k Izvedbeni uredbi (EU) 2019/1793 ustrezno spremeniti.

(26) Podatki, ki izhajajo iz uradnih obvestil v RASFF, in informacije glede uradnega nadzora, ki ga izvajajo države članice, kažejo na pojav novih tveganj za zdravje ljudi zaradi morebitnega onesnaženja z etilen oksidom, kar zahteva poostren uradni nadzor. Etilen oksid je v skladu z Uredbo (ES) št. 1272/2008 Evropskega parlamenta in Sveta razvrščen kot mutagen kategorije 1B, rakotvoren kategorije 1B in strupen za razmnoževanje kategorije 1B (5). Poleg tega etilen oksid ni odobren kot aktivna snov za uporabo v fitofarmacevtskih sredstvih v Uniji.

(27) Rezultati uradnega nadzora, ki ga izvajajo države članice, v zvezi s pošiljkami rožičev, sluzi in zgoščevalcev, ekstrahiranih iz rožičev ali rožičevih semen, modificiranih ali nemodificiranih, iz Maroka, paste iz začimb iz Mehike ter paprik iz rodu Capsicum (nesladke) iz Ugande kažejo pojave onesnaženja z etilen oksidom.

(28) Za zagotovitev učinkovite zaščite pred morebitnimi tveganji za zdravje zaradi onesnaženja navedenih proizvodov bi bilo zato treba pošiljke rožičev, sluzi in zgoščevalcev, ekstrahiranih iz rožičev ali rožičevih semen, modificiranih ali nemodificiranih, iz Maroka, paste iz začimb iz Mehike ter paprik iz rodu Capsicum (nesladke) iz Ugande vključiti v Prilogo I k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 10 %.

(29) Ob upoštevanju števila prejetih obvestil RASFF je ustrezno zagotoviti posebne pogoje za pošiljke gume ksantan iz Kitajske, rožičev (vključno s sluzmi in zgoščevalci, ekstrahiranimi iz rožičev), gume guar, različnih začimb, kalcijevega karbonata in prehranskih dopolnil, ki vsebujejo rastlinske sestavine, iz Indije, prehranskih dopolnil, ki vsebujejo rastlinske sestavine, in instant rezancev iz Južne Koreje, rožičev (vključno s sluzmi in zgoščevalci, ekstrahiranimi iz rožičev) iz Malezije in Turčije ter instant rezancev iz Vietnama. Zaradi tveganja onesnaženja z etilen oksidom bi bilo treba pošiljkam navedenih proizvodov priložiti uradno spričevalo, v katerem je navedeno, da vsi rezultati vzorčenja in analize kažejo skladnost z Uredbo (ES) št. 396/2005 o mejnih vrednostih ostankov etilen oksida za pošiljke živil in krme, navedenih v Prilogi II k Izvedbeni uredbi (EU) 2019/1793. Rezultati vzorčenja in analize bi morali biti priloženi navedenemu spričevalu. Zato bi bilo treba vstope pošiljk gume ksantan iz Kitajske, rožičev (vključno s sluzmi in zgoščevalci, ekstrahiranimi iz rožičev), gume guar, različnih začimb, kalcijevega karbonata in prehranskih dopolnil, ki vsebujejo rastlinske sestavine, iz Indije, prehranskih dopolnil, ki vsebujejo rastlinske sestavine, in instant rezancev iz Južne Koreje, rožičev (vključno s sluzmi in zgoščevalci, ekstrahiranimi iz rožičev) iz Malezije in Turčije ter instant rezancev iz Vietnama vključiti v Prilogo II k Izvedbeni uredbi (EU) 2019/1793, pogostost identifikacijskih in fizičnih pregledov pa določiti na 20 %.

(30) Za zagotovitev doslednosti in jasnosti je ustrezno v celoti nadomestiti Prilogi I in II k Izvedbeni uredbi (EU) 2019/1793 z besedilom iz Priloge k tej uredbi.

(31) Ustrezno je določiti prehodno obdobje za pošiljke črnega popra (Piper nigrum) iz Brazilije, jajčevcev (Solanum melongena), sladkih paprik (Capsicum annuum), paprik iz rodu Capsicum (nesladkih) in špargljevega fižola (Vigna unguiculata ssp. sesquipedalis, Vigna unguiculata ssp. unguiculata) iz Dominikanske republike ter mandarin (vključno tangerine in satsume), klementin, mandarin wilking in podobnih hibridov agrumov ter pomaranč iz Turčije, ki jim ni priloženo uradno spričevalo, vendar je nad njimi že bil opravljen uradni nadzor na mejni kontrolni točki v skladu s tedaj veljavno zakonodajo Unije.

(32) Izvedbeno uredbo (EU) 2019/1793 bi bilo zato treba ustrezno spremeniti.

(33) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 1. Člen 14 se nadomesti z naslednjim: „Člen 14 Prehodno obdobje Za pošiljke črnega popra (Piper nigrum) iz Brazilije, jajčevcev (Solanum melongena), sladkih paprik (Capsicum annuum), paprik iz rodu Capsicum (nesladkih) in špargljevega fižola (Vigna unguiculata ssp. sesquipedalis, Vigna unguiculata ssp. unguiculata) iz Dominikanske republike ter mandarin (vključno tangerine in satsume), klementin, mandarin wilking in podobnih hibridov agrumov ter pomaranč iz Turčije, za katere je bil pred začetkom veljavnosti te uredbe že opravljen poostren uradni nadzor, se lahko odobri vstop v Unijo do 26. januarja 2022 brez priloženega uradnega spričevala ter brez priloženih rezultatov vzorčenja in analize.“; 2. prilogi I in II se nadomestita z besedilom iz Priloge k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 15. decembra 2021 Za Komisijo predsednica Ursula VON DER LEYEN

(1) UL L 31, 1.2.2002, str. 1.

(2) UL L 95, 7.4.2017, str. 1.

(3) Izvedbena uredba Komisije (EU) 2019/1793 z dne 22. oktobra 2019 o začasnem povečanju uradnega nadzora in nujnih ukrepih, ki urejajo vstop nekaterega blaga iz nekaterih tretjih držav v Unijo, izvajanju uredb (EU) 2017/625 in (ES) št. 178/2002 Evropskega parlamenta in Sveta ter razveljavitvi uredb Komisije (ES) št. 669/2009, (EU) št. 884/2014, (EU) 2015/175, (EU) 2017/186 in (EU) 2018/1660 (UL L 277, 29.10.2019, str. 89).

(4) Uredba Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (UL L 70, 16.3.2005, str. 1).

(5) Uredba (ES) št. 1272/2008 Evropskega parlamenta in Sveta z dne 16. decembra 2008 o razvrščanju, označevanju in pakiranju snovi ter zmesi, o spremembi in razveljavitvi direktiv 67/548/EGS in 1999/45/ES ter spremembi Uredbe (ES) št. 1907/2006 (UL L 353, 31.12.2008, str. 1).